ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ፖለቲካዊ ወጥሪ መንግስቲ ፌደራልን ትግራይን ኣብ ምክልኻል ኣምበጣ ዕንቅፋት ፈጢሩ 14 ጥቅምቲ 2020 ምንጪ ስእሊ, MOLA AMARE ኣብ ኢትዮጵያ ዕስለ ኣምበጣ በረኻ፡ ካብ ሰነ 2011 ዓ.ም ኣትሒዙ ከምዝተረኣየ ሚኒስትሪ ሕርሻ እታ ሃገር ይገልፅ። ኣብ 2012 ዓ.ም ድማ ዓመት መመላእታ ኣብ ምብራቕን ደቡብን ክፋል እታ ሃገር ኣብ ዝተፈላለዩ ከብቢታት ፀኒሑ። ኰይኑ ግና ነቲ ሻቡ ዝተርኣየ ዕስለ ንምቁፅፃር፡ እታ ሃገር ምሒር ከምዘይተፀገመት ካብቲ ሚኒስትሪ ዝተረኸበ ሓበሬታ የረድእ። ዳይሬክተር ርክብ ህዝቢ ሚኒስትሪ ሕርሻ ኢትዮጵያ፡ ኣይተ ኣበራ ለማ ንቢቢሲ እንትዛረቡ፡ ዕስለ ኣምበጣ ናብ ኢትዮጵያ ብፍላይ ብኽልተ ኣንፈት ይኣቱ። እቲ ቀዳማይ፡ ብሶማሊላንድ እቲ ካልኣይ ድማ ካብ የመን ብጅቡቲ ኣቢሉ ናብ ክልል ዓፋር ዝኣቱ እዩ። “ዓሚ ዓመት መመላእታ ነዚ ብኽልተ ኣንፈት ዝኣተወና ዕስለ እናተኸላኸልና ኢና ኣሕሊፍናዮ” ይብሉ። እንተ ሎሚ ዓመት ካብተን ኣብ ኢትዮጵያ ዘለዋ ትሻዓተ ክልላት፡ እተን ሓሙሽተ ክልላት፡ ብዕስለ ኣምበጣ ተወሪረን እየን፤ ከምኡ እውን ሓደ ከተማ ምምሕዳር በቲ ዕስለ ተሃስዩ እዩ። ብመሰረት እዚ ክልላት ትግራይ፣ ሶማል፣ ዓፋር፣ ኦሮሚያን ኣምሓራን፡ ብተወሳኺ ድማ ኣብ ገፀር ጣብያታት ፍሉይ ምምሕዳር ድሬዳዋ እውን፡ ብዕስለ ኣምበጣ ተወሪሩ እዩ ይብሉ እቶም ሓላፊ። ሓድሽ ወራር ዕስለ ኣንበጣ በረኻ ኣብ ሰለስተ ወረዳታት ትግራይ ተራእዩ ኣብ ኢትዮጵያ ወራር ዕስለ ኣንበጣ፡ ኣብ ልዕሊ 3.5 ሚልዮን ኩንታል እኽሊ ሓደጋ ኣውሪዱ ኣገደስቲ ሓቅታት ብዛዕባ ኣንበጣ በረኻ ቅድመ ድልውነት መንግስቲ ኢትዮጵያ ከመይ ይግምገም?
